Perey Kantonê Qamişloyî yê Rojawanî de xeyma çalakîye amebî kerdene. Çalakîkeran vizêr zî seba azadîya Rayberê Şarê Kurdî Abdullah Ocalanî çalakîya rayraşîyayîşî kerde.
Verê Komîserîya Karanê Koçberan a NYyî de Hemserekê Heyetê Karanê Zereyî yê Herêma Cizîre Kenan Berekatî qisey kerd. Berekatî bale ante ser ke tecrîdê Îmraliyî 25 serrî yo dewam keno û heta ke Abdullah Ocalan azad bibo ê do çalakîyanê xo rê dewam bikerê.
Berekatî venga Neteweyanê Yewbîyayeyan (NY) û rêxistinanê mîyanneteweyîyan da ke vera tecrîdî erkanê xo bîyarê ca.
